યોગેશ્વર લંડન ઓલિમ્પિકમાં ૬૦ કિલોગ્રામ વર્ગની પ્રી-ક્વાર્ટર ફાઇનલમાં કુદુખોવ સામે હારી ગયો હતો, પરંતુ કુદુખોવ ફાઇનલમાં પહોંચી જતા યોગેશ્વરને રેપચેઝ દ્વાર વધુ એક તક મળી. યોગેશ્વરે રેપચેઝના પહેલા રાઉન્ડમાં પ્યુટોરિકોના ફ્રેન્કલિન ગોમેઝ, બીજા રાઉન્ડમાં મસૂદ ઇસમાઇપોરને અને બ્રોન્ઝ મેડલના મુકાબલામાં ઉત્તર કોરિયાના રી જોંગ મયૂંગને હરાવી દીધા હતા. ત્યાર બાદ કુદુખોવ ડોપ ટેસ્ટમાં ફસાઈ ગયો હતો. મામલો અંતે ખેલ પંચાટ સમક્ષ પહોંચ્યો, પરંતુ આ બધા વચ્ચે ચાર વાર વિશ્વ ચેમ્પિયન બનેલા અને ૨૦૦૮ના ઓલિમ્પિકમાં પણ બ્રોન્ઝ મેડલ વિજેતા ૨૭ વર્ષીય કુદુખોવનું બે વર્ષ પહેલાં દક્ષિણ રશિયામાં સર્જાયેલી એક કાર દુર્ઘટનામાં મૃત્યુ થયું હતું.